खुराना बने भारत विकास परिषद के चेयरमैन
करनाल | भारतविकास परिषद श्री राधाकृष्ण शाखा की बैठक सेक्टर-8 में हुई, जिसमें संस्था के द्विवार्षिक चुनाव हुए। इनमें नंद खुराना को सर्वसम्मति से दोबारा परिषद का चेयरमैन चुना गया। वहीं गौरव खुराना को अध्यक्ष तथा मानव पुरी को सचिव चुना गया। कोषाध्यक्ष पद पर संजय बत्तरा की नियुक्ति हुई। संस्था के मीडिया प्रभारी सुरेंद्र मरवाहा ने बताया कि चुनाव प्रक्रिया परिषद् के चेयरमैन नंद खुराना ने संपन्न करवाई। उन्होंने बताया कि पहले परिषद के चुनाव एक वर्ष के लिए होते थे, लेकिन इस बार से यह प्रक्रिया बदलकर 2 वर्ष कर दी गई है। बैठक में विपिन गोयल, शशीपाल पांधी, गुलशन नारंग, मुकेश जग्गा, दलीप मोंगा, नरेंद्र छाबड़ा, संजीव डांग, मनोज आहुजा तथा जसप्रीत सिंह आदि मौजूद रहे।
bho_Deva hin_Deva